Deg wass n 13 yulyuz 2016 i di d-yehwa Ḥmed Ziyyani x uyis n tudert. Tamettant-nnes qqimen dag-s iwdan reẓmen aqemmum. La d ijjen ma ttuɣa yettɣil ila Ziyyani ad immet d netta ɛad d ameẓẓyan. Jarkter tuɣa wer yekki walu x lmewt n Caca, ameddukel-nnes deg Ulanda.
Ḥmed i dd-ilulen deg usegg°as n 1954 di teqbilt n Ayt Sɛid, itleɛ ɣer tmurt n Ulanḍa deg usegg°as n 1979 maḥend ad yirzu x uleqquz n weɣrum. Deg issgusa n 90 ad d-issufeɣ amud-nnes amezwaru « ad ariɣ deg weẓru ». ad t-isseḍfar s ijjen nniḍen « talewliwet i mulay ». Ad ikemmel s « iɣembab irezzun x wudem-nnsen deg wudem n waman ».
Tiqessisin n Ziyyani ttwaɣennjent zeg waṭṭas n tseḍmiwin n Arrif, mamec ttwaggent tiɣuriwin x-as. Yettwaḥsab Ziyyani zeg wudmawen n tsekla Tarifiyt i ɛemmar-s ad tttwattun niɣ ad nnsefḍen.
kab_Latn kab_Latn kab_Latn